Jevgenij Baratynskij
Store norske leksikon,Språk og litteratur,Litteratur i verden,Europa,Russland og Sovjetunionens litteratur,Russlands litteratur på 1800-tallet
Jevgenij Baratynskij var en russisk lyriker og nest etter Aleksandr Pusjkin, Russlands nasjonaldikter, den betydeligste i «Gullalderens» lyrikergenerasjon.
Baratynskij tilbrakte syv år av sin ungdomstid i det militære og ble etter hvert offiser, hovedsakelig stasjonert i Finland, der han også begynte å skrive dikt. I 1827 forlot han arméen for å vie seg diktningen.Poemene Eda (1824–26), Ballet (Bal, 1825–28) og Sigøynersken (Tsyganka, 1842) har romantiske motiver som kjærlighetssvik, sjalusi og selvmord, men miljøskildringen er realistisk og stilen nøktern og klar. Samme stil preger hans filosofiske elegier som gir rene og sterke uttrykk for hans dype melankoli, forårsaket av samtidens økende materialisme og minskende forståelse for åndens verdier. Les mer i Store norske leksikon Russlands litteratur